එම ශිල්පීන්ගේ පැමිණීම සමග මෙරට ගෘහ නිර්මාණ ශිල්පය, රන් රිදී ලෝහ ආදී කර්මාන්ත වර්ධනය, මෙරට සමාජයීය ආර්ථික සහ සංස්කෘතිකමය දියුණුව වඩාත් කැපී පෙනෙයි.සංඝමිත්තා තෙරණිය, උත්තරා ,හේමා, අග්ගිමිත්තා, පබ්බතා, ආදී නම් ඇති තවත් භික්ෂුණීන් එකොළොස් නමක් ද, බෝධි ආරක්ෂක ශ්‍රේණි දහ අටකට අයත් පිරිසක් ද , සමඟ සිද්ධාර්ථ බෝසතුන්ට බුද්ධත්වය ලැබීමට මහෝපකාරි වූ බුද්ධගයාවේ උතුම් බෝධීන් වහන්සේගේ දක්ෂිණ ශාඛාව ද උඳුවප් පුර පසළොස්වක පොහෝ දින  දඹකොළ පටුනෙන් ශ්‍රී ලංකාවට වැඩමකරවුහ.මානව සිත් කෙරෙහි පහන් සංවේග ජනිත කරලීමට-  අර්ථ පූර්ණ ගමනකට විඥානය මෙහෙය වූ බුදුසමය විෂය කරගෙන යා යුතු නියමිත ගමන් මග සමාජයට පහදා දුන්නේත් මේ උඳුවප් ‍පුන් පොහොයයි.